text:  Elever tog første spadestik til første nye skole i 40 år
  07 maj 2019 kl. 19.32
  Tirsdag begyndte det første skolebyggeri i Haderslev i 40 år.
  Tirsdag tog elever fra 0. til 6. klasse det første spadestik til et af nyere tids største byggeprojekter i Haderslev Kommune.
  Den skal rumme Sønder Otting Skoles børne- og juniorunivers fra 0. til 6. klasse.
  Sønder Otting Skoles ungeunivers for 7. til 9. klasse er blevet renoveret for 10 millioner kroner efter omfattende problemer mred skimmelsvamp. Det er fjernet nu, og eleverne er tilbage på skolen.
  Tirsdag dag gik eleverne i samlet flok ud til den nye byggeplads, hvor 450 elever skal gå i skole om halvandet år, når byggeriet ventes færdigt.
  Det er i følge JydskeVestkysten det første skolebyggeri i Haderslev i 40 år.
  Den nye skole skal være en legende skole
  Der bliver ingen klasseværelser 
  Hver årgang samles i klynger i såkaldte læringszoner
  Skolen bygges efter de nyeste pædagogiske principper
  Inspirationen er blandt andet hentet i New Zealand 
  Skolen skal rumme omkring 500 elever og 65 medarbejdere
  Prisen er 123 millioner kroner
  Planen er, at skolen skal holde i 100 år
  
  